Hej Bolius


Er kommet i tvivl om lejeloven og lejekontrakter er gældende for sommerhuse, da flere har stillet sig tvivlende overfor dette. Har selv udlejet sommerhus gennem mange år, med alm. lejekontrakt og har aldrig oplevet problemer før nu. Derfor er det uheldigvis blevet vigtigt at få helt på plads. Håber i kan hjælpe og jeg takker på forhånd for ethvert svar. 


M.v.h. Stefan 


 


Gælder lejeloven også for udlejning af sommerhus?
Kære Stefan


Efter en ændring af lejeloven i 2015, er fritidshuse ikke længere omfattet af reglerne i lejeloven. Af lovens § 1 stk. 3 fremgår det således, at *”Loven gælder dog ikke for aftaler om leje af bolig med fuld kost eller for aftaler mellem et hotel og dets gæster og for lejeforhold om beboelseslejligheder og andre beboelsesrum, herunder sommerhuse, kolonihavehuse og andre fritidsboliger, som er udlejet til ferie- og fritidsmæssige formål”.* 

